Kagupiirkond

Kagupiirkond on üks viiest Brasiilia piirkonnast. Selle moodustavad Espírito Santo, Minas Geraisi, Rio de Janeiro ja São Paulo osariik. Kagupiirkond on Brasiilia majanduslikult tähtsaim piirkond ja kõige suurema elanike arvuga: 2022. aasta rahvaloenduse andmeil 85 miljonit, mis on ligi 42% Brasiilia 203-miljonilisest rahvaarvust. Kagupiirkonna elanikest moodustavad enamuse europiidid (branco) – 55%, 36% on segaverelised (pardo) ja 7,8% negriidid (preta).